2023–2024 m. biatlono pasaulio taurė
2023–2024 m. biatlono pasaulio taurė – tarptautinės sezoninės daugiaetapės biatlono pasaulio taurės varžybos, organizuotos Tarptautinės biatlono sąjungos. Sezono varžybos prasidėjo 2023 m. lapkričio 25 d. Estešunde, Švedijoje ir baigėsi 2024 m. kovo 17 d. Kenmore, Kanadoje. Varžyboms buvo numatyti 9 etapai. Po ilgesnės pertraukos (nuo 2018–2019 m. sezono) varžybos vėl vyko Šiaurės Amerikos trasose: JAV ir Kanadoje. Savo titulus gynė pernykščio sezono nugalėtojai Johannes Thingnes Bø iš Norvegijos ir Julia Simon iš Prancūzijos. Vasario 7–18 d. Nove Meste, Čekijoje, vyko pasaulio čempionatas; jo rezultatai įtraukti tik į Tautų taurės įskaitą. Pasaulio taurę vyrų varžybose penktą kartą taurės istorijoje ir antrą kartą iš eilės iškovojo Johannes Thingnes Bø. Moterų varžybose taurę pirmą kartą iškovojo Italijos biatlonininkė Lisa Vittozzi. Baigiantis sezonui apie karjeros pabaigą pranešė vienas ilgamečių Vokietijos komandos lyderių Benedikt Doll.